CELEX: 22019D1623
Language: et
Date: 2017-12-15 00:00:00
Title: EMP Ühiskomitee otsus nr 214/2017, 15. detsember 2017, millega muudetakse EMP lepingu I lisa „Veterinaar- ja fütosanitaarküsimused“ [2019/1623]

3.10.2019   
               
               
                  ET
               
               
                  Euroopa Liidu Teataja
               
               
                  L 254/15
               
            
         EMP ÜHISKOMITEE OTSUS
         nr 214/2017,
         15. detsember 2017,
         millega muudetakse EMP lepingu I lisa „Veterinaar- ja fütosanitaarküsimused“ [2019/1623]
         EMP ÜHISKOMITEE,
         võttes arvesse Euroopa Majanduspiirkonna lepingut (edaspidi „EMP leping“), eriti selle artiklit 98,
         ning arvestades järgmist:
         
                     (1)
                  
                  
                     EMP lepingusse tuleb inkorporeerida komisjoni 15. juuni 2017. aasta määrus (EL) 2017/1017, millega muudetakse määrust (EL) nr 68/2013 söödamaterjalide kataloogi kohta (1).
                  
               
                     (2)
                  
                  
                     EMP lepingusse tuleb inkorporeerida komisjoni 15. juuni 2017. aasta rakendusmäärus (EL) 2017/1006, millega muudetakse rakendusmäärust (EL) nr 1206/2012 seoses nuumlindude, võõrutatud põrsaste ja nuumsigade söödalisandina kasutatava Aspergillus oryzae (DSM 10287) abil saadud endo-1,4-β-ksülanaasi valmistise tootmistüve muutmisega (loa hoidja DSM Nutritional Products Ltd.) (2).
                  
               
                     (3)
                  
                  
                     Käesolevas otsuses käsitletakse söötadega seotud õigusakte. Sööta käsitlevaid õigusakte ei kohaldata Liechtensteini suhtes seni, kuni Liechtensteini suhtes kohaldatakse Euroopa Ühenduse ja Šveitsi Konföderatsiooni vahelist põllumajandustoodetega kauplemise kokkulepet, nagu see on sätestatud EMP lepingu I lisa valdkondlikes kohandustes. Seetõttu ei kohaldata käesolevat otsust Liechtensteini suhtes.
                  
               
                     (4)
                  
                  
                     Seetõttu tuleks EMP lepingu I lisa vastavalt muuta,
                  
               ON VASTU VÕTNUD KÄESOLEVA OTSUSE:
         
            Artikkel 1
            EMP lepingu I lisa II peatükki muudetakse järgmiselt:
            
                        1)
                     
                     
                        punkti 51 (komisjoni määrus (EL) nr 68/2013) lisatakse järgmine tekst:
                        „, mida on muudetud järgmise õigusaktiga:
                        
                                    —
                                 
                                 
                                    
                                       32017 R 1017: komisjoni 15. juuni 2017. aasta määrus (EL) 2017/1017 (ELT L 159, 21.6.2017, lk 48).“;
                                 
                              
                  
                        2)
                     
                     
                        punkti 74 (komisjoni rakendusmäärus (EL) nr 1206/2012) lisatakse järgmine tekst:
                        „, mida on muudetud järgmise õigusaktiga:
                        
                                    —
                                 
                                 
                                    
                                       32017 R 1006: komisjoni 15. juuni 2017. aasta rakendusmäärus (EL) 2017/1006 (ELT L 153, 16.6.2017, lk 9).“
                                 
                              
                  
         
            Artikkel 2
            Määruse (EL) 2017/1017 ja rakendusmääruse (EL) 2017/1006 islandi- ja norrakeelsed tekstid, mis avaldatakse Euroopa Liidu Teataja EMP kaasandes, on autentsed.
         
         
            Artikkel 3
            Käesolev otsus jõustub 16. detsembril 2017, tingimusel et kõik EMP lepingu artikli 103 lõike 1 kohased teated on edastatud (*1).
         
         
            Artikkel 4
            Käesolev otsus avaldatakse Euroopa Liidu Teataja EMP osas ja EMP kaasandes.
         
         
            Brüssel, 15. detsember 2017
            
               
                  EMP ühiskomitee nimel
               
               
                  eesistuja
               
               Sabine MONAUNI
            
         
         
            (1)  ELT L 159, 21.6.2017, lk 48.
         
            (2)  ELT L 153, 16.6.2017, lk 9.
         
            (*1)  Põhiseadusest tulenevaid nõudeid ei ole nimetatud.